Йенс Герлах
Из „Джанго Райнхард“

Превод от немски: Венцеслав Константинов, —

chitanka.info

Ала нищо не може любовта да спъне, нито нежността:

Ти ще пееш, наранена любов, ще пееш

В ласките на влюбените, ще танцуваш

По дирите на пъстрите кервани,

През блестящите от гнилота котловини на Южна Франция,

В меланхоличните мазета на Латинския квартал,

И винаги отново, внезапно занемяла, по безименни пътеки,

Вдъхновена от копнеж и странстваща към непозната цел:

Прославен и обичан Джанго!

1966

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.